पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर शिवराजसिंह वर्मा ने ऐसे अधिकारी व कर्मचारी जो बिना किसी टेस्ट करवाए होम क्वारंटाइन में रहने की सूचना देकर कर्तव्य पर उपस्थित नहीं है, उन्हें जल्द से जल्द कर्तव्य पर उपस्थित होने के निर्देश दिए हैं। कलेक्टर ने बताया आपदा के समय हम पर आमजनों को सुविधा देने, उनकी सुरक्षा की जिम्मेदारी है।
बावजूद कोई शासकीय सेवक सिर्फ अपने आप को बचाने के लिहाज से बुखार की सूचना देकर होम क्वारंटाइन में रह रहा है, तो यह आपत्तिजनक है। कलेक्टोरेट में सोमवार नोडल अधिकारियों की बैठक हुई। इसमें कुछ विभागाें के अफसरों व कर्मचारियों द्वारा बुखार आने की सूचना देकर लंबे समय से कर्तव्य से अनुपस्थित रहने का मामला सामने आया। कलेक्टर ने बताया ऐसे शासकीय कर्मचारी जो इस प्रवृत्ति से अपने कर्तव्य से दूर है। वे अपने कर्तव्य पर उपस्थित हो। अन्यथा उनका वेतन रोकने की कार्रवाई के साथ आपदा प्रबंधन की धाराओं में कार्रवाई भी की जाएगी।
कलेक्टर वर्मा ने सीएमएचओ को विभागों से प्राप्त ऐसे होम क्वारंटाइन कर्मचारियों की सूची का मिलान पाॅजिटिव रिपोर्ट से करने के निर्देश दिए, ताकि बिना पाॅजिटिव रिपोर्ट के या निर्धारित तारीख के बाद स्वस्थ होने पर भी अपने कर्तव्य पर नहीं आ रहे हैं। ऐसे कर्मचारियों की सूची उपलब्ध कराए, इससे उनके खिलाफ कार्रवाई की जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn